Pasiūlymas Tarybos reglamentas iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) /* KOM/2008/0027 galutinis - CNS 2008/0011 */





[pic] | EUROPOS BENDRIJŲ KOMISIJA | Briuselis, 29.1.2008 KOM(2008) 27 galutinis 2008/0011 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (pateikta Komisijos) AIŠKINAMASIS MEMORANDUMAS PASIūLYMO APLINKYBėS - Pasiūlymo pagrindas ir tikslai Tarybos reglamente (EB) Nr. 1673/2000 pagal bendrą žemės ūkio rinkų organizavimą nenumatyta jokia pagalba už trumpo linų pluošto ir kanapių pluošto gamybą 2008–2009 prekybos metais. Tačiau šio reglamento 15 straipsnio 3 dalyje numatyta, kad Komisija pateikia ataskaitą, kurioje ji įvertina, ar tas režimas turėtų galioti toliau. Ataskaita rengiama ir, kaip numatyta, bus pateikta iki 2008–2009 prekybos metų pradžios. Tačiau Komisija mano, kad didelius esamų politikos krypčių pakeitimus būtų galima daryti tik atliekant patikrinimą. Todėl Komisija mano, kad šiuo metu galiojančią pagalbos schemą reikėtų taikyti ir kitais prekybos metais, o galutinius sprendimus priimti tik nuo kitų prekybos metų, kai atliekant patikrinimą bus persvarstoma politika. Reglamentas (EB) Nr. 1673/2000 bus panaikintas Reglamentu (EB) Nr. 1234/2007 (Bendru bendro žemės ūkio rinkų organizavimo reglamentu), kuris įsigalioja nuo 2008 m. liepos 1 d. – to sektoriaus 2008–2009 prekybos metų pradžios. Todėl pridedamame pasiūlyme pateikti pakeitimai susiję su Bendru bendro žemės ūkio rinkų organizavimo reglamentu. - Bendrosios aplinkybės Esamas linų ir kanapių sektoriaus organizavimas iš esmės vertinamas teigiamai, todėl galima daryti išvadą, kad dabartinis bendras rinkos organizavimas vyksta gerai. Didžiausia pagalbos už linų ir kanapių perdirbimą nustatymo pasekmė, – pašalinta spekuliacinė gamyba. 2000 m. pradėjus vykdyti reformą labai sumažėjo Bendrijos išlaidos ir stabilizavosi skiriamų lėšų suma, kuri yra apie 20 mln. EUR. Be to, po reformos išaugo ekonomiškai gyvybingos realizavimo rinkos, o atitinkamu laikotarpiu buvo bendrai užtikrintos (o kai kuriais atvejais – padidėjo) gamintojų pajamos. Nustačius pagalbą už perdirbimą paremta linų ir kanapių pluoštų – medžiagų, kurios teigiamai veikia aplinką (biologinės įvairovės išsaugojimas), – gamyba Europos Sąjungoje. Be to, pagal bendrą žemės ūkio rinkų organizavimą nustačius pagalbą už perdirbimą, tradiciniuose linų bei kanapių auginimo regionuose ir kitose vietovėse išsaugotos esamos darbo vietos ir sukurta naujų, taip pat remiamos investicijos į mokslinius tyrimus ir plėtrą, siekiant patobulinti perdirbimo metodus ir sukurti naujus produktus, kurių sudėtyje būtų augalinio pluošto. Septyniose iš naujųjų valstybių narių, kurios į Europos Sąjungą įstojo 2004 m., gaminamas linų pluoštas, o keturiose – kanapių pluoštas. Naujose valstybėse narėse linų pluošto gamyba yra linkusi mažėti, o kanapių pluošto gamyba auga. - Pasiūlymo srityje galiojančios nuostatos Tarybos reglamentas (EB) Nr. 1673/2000 pakeistas Reglamentu (EB) Nr. 1234/2007, nustatančiu bendrą žemės ūkio rinkų organizavimą (Bendru bendro žemės ūkio rinkų organizavimo reglamentu). - Derėjimas su kitomis Europos Sąjungos politikos sritimis ir tikslais Netaikoma. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS - Konsultacijos su suinteresuotosiomis šalimis Dėl pasiūlymo buvo konsultuojamasi su atitinkamo sektoriaus suinteresuotosiomis šalimis – Linų ir kanapių patariamąja grupe ir Natūralių pluoštų vadybos komitetu; konsultacijos taip pat vyko linų ir kanapių sektorių atstovų ir Žemės ūkio ir kaimo plėtros generalinio direktorato bei komisijos narės, atsakingos už žemės ūkį ir kaimo plėtrą, tarnybos atstovų dvišaliame susitikime. - Tiriamųjų duomenų rinkimas ir naudojimas Susijusios mokslo ir (arba) specialiųjų žinių sritys Žemės ūkio ekonomika ir statistika. Naudoti metodai 2007 m. lapkritį atnaujintas nepriklausomų ekspertų ( Ernst&Young ir AND-International ) atliktas tyrimas. Pagrindinės organizacijos ir (arba) ekspertai, su kuriais buvo konsultuotasi Žr. pirmiau. Priemonės, kuriomis viešai skelbtos ekspertų išvados Ataskaita bus patalpinta internete adresu http://ec.europa.eu/agriculture/eval/index_en.htm . - Poveikio vertinimas Netaikoma. TEISINIAI PASIūLYMO ASPEKTAI - Siūlomų veiksmų santrauka Pasiūlymas iš dalies pakeisti reglamentą, nustatantį bendrą žemės ūkio rinkų organizavimą, reiškia tai, kad iki 2008–2009 m. prekybos metų pagalbos už ilgą linų pluoštą dydis ir toliau bus 160 EUR už toną, o pagalbos už trumpą linų pluoštą ir kanapių pluoštą dydis ir toliau liks 90 EUR už toną. Nacionaliniai garantuojami kiekiai liktų tokie pat, kokie taikomi šiuo metu. Kadangi dauguma valstybių narių pasinaudoja teise nukrypti nuo didžiausios leistinos 7,5 % priemaišų ir spalių ribos, o tam tikros galutinės paskirties produktuose turi būti didelis priemaišų kiekis, reikėtų toliau taikyti galiojančią sistemą, kad valstybės narės galėtų skirti pagalbą už trumpą linų pluoštą, kuriame yra ne daugiau kaip 15 % priemaišų ir spalių, ir pagalbą už kanapių pluoštą, kuriame jų ne daugiau kaip 25 %. Papildomos pagalbos, skiriamos tam tikrų tradicinių Nyderlandų, Belgijos ir Prancūzijos auginimo zonų pirminio ilgo linų pluošto perdirbimo įmonėms, dydis nesikeis, t. y. I zonos hektarui jis bus 120 EUR, o II zonos – 50 EUR, kaip nurodyta Reglamente (EB) Nr. 1673/2000. - Teisinis pagrindas Tarybos reglamentas (EB) Nr. 1673/2000 ir Tarybos reglamentas (EB) Nr. 1234/2007 (Bendras bendro žemės ūkio rinkų organizavimo reglamentas). - Subsidiarumo principas Pasiūlyme valstybėms narėms paliekami spręsti šie svarbūs klausimai: - tetrahidrokanabinolio kiekio kontrolė ir leistinų kanapių rūšių naudojimas; - leidimą turinčių pirminių perdirbėjų apskaitos kontrolė; - atsargų kontrolė. - Proporcingumo principas Šis pasiūlymas atitinka proporcingumo principą, nes atitinka bendruosius bendros žemės ūkio politikos tikslus. - Priemonių pasirinkimas Siūloma priemonė Tarybos reglamentas, iš dalies keičiantis Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas. POVEIKIS BIUDžETUI Papildomos išlaidos, susijusios su pagalbos pratęsimu, yra apie 4,64 mln. EUR. Įvertinus kiekius, bendros išlaidos, susijusios su šiuo metu taikomos pagalbos pratęsimu, būtų 20,82 mln. EUR. 2008/0011 (CNS) Pasiūlymas TARYBOS REGLAMENTAS iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 36 ir 37 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę[1], kadangi: 1. Pagalbą už trumpo linų pluošto ir kanapių pluošto, kuriame yra ne daugiau kaip 7,5 % priemaišų ir spalių, perdirbimą taikoma iki 2007–2008 prekybos metų pabaigos. Vis dėlto, atsižvelgiant į palankias šios rūšies pluošto, kuriam taikoma dabartinė pagalbos schema, prekybos tendencijas rinkoje ir siekiant prisidėti prie naujų produktų ir jų realizavimo rinkų įtvirtinimo, šią pagalbą taikyti turėtų būti leista iki 2008–2009 prekybos metų pabaigos. 2. 2000 m. liepos 27 d. Tarybos reglamente (EB) Nr. 1673/2000 dėl bendro pluoštinių linų ir kanapių rinkų organizavimo[2] numatyta nuo 2008–2009 prekybos metų toliau didinti pagalbą už ilgo linų pluošto perdirbimą. Nuo 2008–2009 prekybos metų Reglamentas (EB) Nr. 1673/2000 pakeistas Tarybos reglamentu (EB) Nr. 1234/2007[3]. Reglamento (EB) Nr. 1234/2007 nuostatos suformuotos atsižvelgiant į Reglamento (EB) Nr. 1673/2000 nuostatas, kurios būtų buvę taikomos nuo tų prekybos metų, todėl jomis nustatytas numatytas pagalbos dydis. Kadangi pagalba už trumpų pluoštų perdirbimą toliau taikoma iki 2008–2009 prekybos metų pabaigos, pagalba už ilgo linų pluošto perdirbimą tais papildomais prekybos metais iki 2007–2008 prekybos metų pabaigos turėtų išlikti tokia, kokia numatyta Reglamente (EB) Nr. 1673/2000. 3. Pagalba skiriama už pluoštą, kuriame yra ne daugiau kaip 7,5 % priemaišų ir spalių, kad būtų skatinama kokybiško trumpo linų pluošto ir kanapių pluošto gamyba. Tačiau valstybės narės gali nukrypti nuo šios ribos ir teikti perdirbimo pagalbą už trumpą linų pluoštą, kuriame yra 7,5–15 % priemaišų ir spalių, ir už kanapių pluoštą, kuriame yra 7,5–25 % priemaišų ir spalių. Kadangi šiuo metu šia galimybe pasinaudoti galima tik iki 2007–2008 prekybos metų pabaigos, valstybėms narėms turėtų būti leista nukrypti nuo tos ribos dar vienerius prekybos metus. 4. Atsiradus naujoms realizavimo rinkoms reikalaujama užtikrinti mažiausią reikiamą žaliavos tiekimą. Todėl laikotarpį, kada taikomi nacionaliniai garantuojami kiekiai, reikėtų pratęsti, kad kiekvienoje valstybėje narėje ir toliau būtų užtikrintas atitinkamas produkcijos kiekis. 5. Suteikus papildomą pagalbą užtikrinta, kad ir toliau linai būtų tradiciškai auginami tam tikruose Nyderlandų, Belgijos ir Prancūzijos regionuose. Šią pereinamojo laikotarpio pagalbą reikėtų pratęsti iki 2008–2009 prekybos metų pabaigos, kad ūkiai galėtų ir toliau palaipsniui prisitaikyti prie naujų rinkos sąlygų. 6. Todėl Reglamentą (EB) Nr. 1234/2007 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1234/2007 iš dalies keičiamas taip: 1) II dalies I antraštinės dalies IV skyriaus I skirsnio II poskirsnio pavadinimas pakeičiamas taip: „II poskirsnis Pluoštiniai linai ir kanapės“ 2) 91 straipsnis iš dalies keičiamas taip: a) 1 dalies pirma pastraipa pakeičiama šiomis pastraipomis: „Pagalba už ilgo linų pluošto šiaudelių perdirbimą skiriama leidimus turintiems pirminiams perdirbėjams pagal pluošto kiekį, gautą iš šiaudelių, dėl kurių su ūkininku buvo sudaryta pardavimo sutartis. 2008–2009 prekybos metais tomis pačiomis sąlygomis taip pat teikiama pagalba už trumpo linų pluošto šiaudelių ir kanapių pluošto perdirbimą.“ b) 2 dalis pakeičiama taip: „2. Šiame poskirsnyje „leidimą turintis pirminis perdirbėjas“ – tai fizinis ar juridinis asmuo arba fizinių ar juridinių asmenų grupė, neatsižvelgiant į jos arba jos narių teisinį statusą pagal nacionalinę teisę, kuriems valstybės narės, kurios teritorijoje yra jų linų arba kanapių pluošto gamybos įrenginiai, kompetentingos institucijos yra išdavusios leidimą gaminti linų ar kanapių pluoštą.“ 3) 92 straipsnio 1 dalis pakeičiama taip: „1. 91 straipsnyje numatytos pagalbos suma yra: a) už ilgą linų pluoštą: - 2008–2009 prekybos metais – 160 EUR už toną; - nuo 2009−2010 prekybos metų 200 EUR už toną; b) 2008–2009 prekybos metais – 90 EUR už toną trumpo linų pluošto ir kanapių pluošto, kuriame yra ne daugiau kaip 7,5 % priemaišų ir spalių. Tačiau valstybė narė, atsižvelgdama į tradicines rinkas, taip pat gali nuspręsti teikti pagalbą: a) už trumpą linų pluoštą, kuriame yra 7,5–15 % priemaišų ir spalių; b) už kanapių pluoštą, kuriame yra 7,5–25 % priemaišų ir spalių. Antroje pastraipoje numatytais atvejais valstybė narė pagalbą teikia už tokį kiekį, kuris yra ne didesnis už pagamintą kiekį, kuriame yra ne daugiau kaip 7,5 % priemaišų ir spalių.“ 4) 94 straipsnis iš dalies keičiamas taip: a) 1 dalis pakeičiama taip: „1. Ilgam linų pluoštui, už kurį gali būti teikiama pagalba, vieneriems prekybos metams nustatomas 80 878 tonų didžiausias garantuojamas kiekis. Pagal XI priedo A.I punktą tas kiekis tam tikroms valstybėms narėms paskirstomas kaip nacionalinis garantuojamas kiekis.“ b) Po 1 dalies įterpiama ši dalis: „1a. Trumpam linų pluoštui ir kanapių pluoštui, už kurį gali būti teikiama pagalba, 2008–2009 prekybos metams nustatomas 147 265 tonų didžiausias garantuojamas kiekis. Pagal XI priedo A.II punktą tas kiekis tam tikroms valstybėms narėms paskirstomas kaip nacionalinis garantuojamas kiekis.“ c) Pridedama ši dalis: „3. Kiekviena valstybė narė gali dalį 1 dalyje nurodyto savo nacionalinio garantuojamo kiekio perkelti į 1a dalyje nurodytą savo nacionalinį garantuojamą kiekį, ir atvirkščiai. Atliekant pirmoje pastraipoje minėtus perkėlimus vieną toną ilgo linų pluošto atitinka 2,2 tonos trumpo linų pluošto ir kanapių pluošto. Perdirbimo pagalba teikiama tik už 1 ir 1a dalyse atitinkamai nurodytus kiekius, pakoreguotus pagal šios dalies pirmąsias dvi pastraipas.“ 5) Po 94 straipsnio įterpiamas šis straipsnis: „94a straipsnis Papildoma pagalba 2008–2009 prekybos metais leidimą turintiems pirminiams perdirbėjams teikiama papildoma pagalba už XI priedo A.III punkte aprašytus I ir II zonose auginamų linų plotus, jei šių perdirbėjų šiaudelių produkcijai: a) taikoma 91 straipsnio 1 dalyje minima pardavimo ir (arba) pirkimo sutartis arba įsipareigojimas ir b) taikoma pagalba už perdirbimą į ilgą pluoštą. Papildomos pagalbos dydis yra 120 EUR už hektarą I zonoje ir 50 EUR už hektarą II zonoje.“ 6) XI priedas iš dalies keičiamas pagal šio reglamento priedą. 2 straipsnis Šis reglamentas įsigalioja septintą dieną po jo paskelbimo Europos Sąjungos oficialiajame leidinyje . Jis taikomas nuo 2008 m. liepos 1 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas PRIEDAS XI priedo A punktas pakeičiamas taip: „A.I. Ilgo linų pluošto didžiausio garantuojamo kiekio paskirstymas valstybėms narėms, kaip nurodyta 94 straipsnio 1 dalyje: Belgija | 13 800 | Bulgarija | 13 | Čekija | 1 923 | Vokietija | 300 | Estija | 30 | Ispanija | 50 | Prancūzija | 55 800 | Latvija | 360 | Lietuva | 2263 | Nyderlandai | 4800 | Austrija | 150 | Lenkija | 924 | Portugalija | 50 | Rumunija | 42 | Slovakija | 73 | Suomija | 200 | Švedija | 50 | Jungtinė Karalystė | 50 | A.II. Trumpo linų pluošto ir kanapių pluošto didžiausio garantuojamo kiekio paskirstymas 2008–2009 prekybos metais valstybėms narėms, kaip nurodyta 94 straipsnio 1a dalyje 94 straipsnio 1a dalyje nurodytas kiekis paskirstomas taip: a) nacionalinis garantuojamas kiekis šioms valstybėms narėms: Belgija | 10 350 | Bulgarija | 48 | Čekija | 2 866 | Vokietija | 12 800 | Estija | 42 | Ispanija | 20 000 | Prancūzija | 61 350 | Latvija | 1 313 | Lietuva | 3 463 | Vengrija* | 2 061 | Nyderlandai | 5 550 | Austrija | 2 500 | Lenkija | 462 | Portugalija | 1 750 | Rumunija | 921 | Slovakija | 189 | Suomija | 2 250 | Švedija | 2 250 | Jungtinė Karalystė | 12 100 | * Vengrijai nacionalinis garantuojamas kiekis nustatomas tik kanapių pluoštui. b) 5 000 tonų kaip nacionalinis garantuojamas kiekis 2008–2009 prekybos metais turi būti paskirstyta Danijai, Airijai, Graikijai, Italijai ir Liuksemburgui. Toks paskirstymas nustatomas pagal plotus, kuriems taikomos 91 straipsnio 1 dalyje minėtos sutartys arba įsipareigojimai.“ A.III. Zonos, kuriose gali būti skiriama 94a straipsnyje nurodyta pagalba I zona 1. Nyderlandų teritorija. 2. Šios Belgijos komunos: Asenedės, Bevereno-Vaso, Blankenbergės, Bredenės, Briugės, Damės, De Hano, De Panės, Diksmeidės (išskyrus Vladslą ir Vaumeną), Gistelio, Jabekės, Knokės-Heisto, Kokseidės, Lo-Reningės, Midelkerkės, Nivporto, Ostendės, Audenburgo, Sint Gilio Vaso (tik Merdonkas), Sint Laureinso, Vernės ir Zejenkerkės. II zona 1. Kitos į I zoną neįtrauktos Belgijos vietovės. 2. Šios Prancūzijos vietovės: - Nordo departamentas; - Pa de Kalė departamento Betiūno, Lanso, Kalė, Sent Omero rajonai ir Markizo kantonas; - Enos departamento Sen Kanteno ir Verveno rajonai; - Ardėnų departamento Šarlevilio-Mazjero rajonas. FINANSINĖ PAŽYMA | 1. | BIUDŽETO EILUTĖ: 05 02 07 01 | ASIGNAVIMAI: 21 mln. EUR | 2. | PAVADINIMAS: Tarybos reglamentas, iš dalies keičiantis Reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas | 3. | TEISINIS PAGRINDAS: Sutarties 37 straipsnis | 4. | TIKSLAI: Linams ir kanapėms taikomą sistemą taikyti dar vienerius metus. | 5. | FINANSINIS POVEIKIS | 12 MĖN. LAIKOTARPIS (mln. EUR ) | EINAMIEJI FINANSINIAI METAI 2008 (mln. EUR ) | KITI FINANSINIAI METAI 2009 (mln. EUR ) | 5.0 | IŠLAIDOS – IŠ EB BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIŲ VALDŽIOS INSTITUCIJŲ – KITA | 4,64 | 0 | 2,44 | 5.1 | PAJAMOS – EB NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINĖS | – | – | – | 2010 | 5.0.1 | NUMATOMOS IŠLAIDOS | 2,20 mln. EUR | 5.1.1 | NUMATOMOS PAJAMOS | 5.2 | APSKAIČIAVIMO METODAS: Įvertinimai [pic] | 6.0 | AR PROJEKTĄ GALIMA FINANSUOTI IŠ ASIGNAVIMŲ, ĮTRAUKTŲ Į ATITINKAMĄ EINAMOJO BIUDŽETO SKYRIŲ? | TAIP NE | 6.1 | AR PROJEKTĄ GALIMA FINANSUOTI PERKELIANT LĖŠAS IŠ VIENO EINAMOJO BIUDŽETO SKYRIAUS Į KITĄ? | TAIP NE | 6.2 | AR REIKĖS SKIRTI PAPILDOMĄ BIUDŽETĄ? | TAIP NE | 6.3 | AR ASIGNAVIMUS REIKĖS ĮTRAUKTI Į BŪSIMUS BIUDŽETUS? | TAIP NE | PASTABOS: Įvertinti kiekiai yra 2004–2005 (realūs kiekiai) ir 2005–2006 bei 2006–2007 (įvertinti kiekiai) prekybos metų produkcijos vidurkis. (Atitinka 2008 m. taisomąjį raštą) Jeigu būtų išnaudoti visi nacionaliniai garantuojami kiekiai, didžiausias finansinis poveikis būtų 12,02 mln. EUR. | [1] OL C ..., ..., p …. [2] OL L 193, 2000 7 29, p. 16. Reglamentas su paskutiniais pakeitimais, padarytais Reglamentu (EB) Nr. 953/2006 (OL L 175, 2006 6 29, p. 1). [3] OL L 299, 2007 11 16, p. 1.